Document ID: 32011R0271

РЕГЛАМЕНТ ЗА ИЗПЪЛНЕНИЕ (ЕС) № 271/2011 НА СЪВЕТА
от 21 март 2011 година
за прилагане на член 8а, параграф 1от Регламент (ЕО) № 765/2006 относно ограничителни мерки срещу президента Лукашенко и някои длъжностни лица на Беларус
СЪВЕТЪТ НА ЕВРОПЕЙСКИЯ СЪЮЗ,
като взе предвид Регламент (ЕО) № 765/2006 на Съвета от 18 май 2006 г. относно ограничителни мерки срещу президента Лукашенко и някои длъжностни лица на Беларус (1), и по-специално член 8а, параграф 1от него,
като има предвид, че:
(1)
На 18 май 2006 г. Съветът прие Регламент (ЕО) № 765/2006 относно ограничителни мерки срещу президента Лукашенко и някои длъжностни лица на Беларус.
(2)
С оглед на сериозното положение в Беларус в списъка на лицата, на които са наложени ограничителни мерки, съдържащ се в приложения I и IА към Регламент (ЕО) № 765/2006, следва да бъдат добавени още лица. Освен това информацията относно някои лица, включени в списъците в приложения I и IА към посочения регламент, следва да бъде актуализирана,
ПРИЕ НАСТОЯЩИЯ РЕГЛАМЕНТ:
Член 1
Приложения I и IА към Регламент (ЕО) № 765/2006 се заменят с текста от приложения I и II към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 21 март 2011 година.

Labels: 11
5
10
18
15